az en nb da az da da da de en da da da da da da da de de nb da sv de nb da sv da nb da sv de nb da sv en nb da en sv de nb da sv de nb fr da en sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
1. september 2013 syltning asiereddikefennikelfrøsaltsukker
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg har aldrig prøvet at sylte asier før, men da jeg elsker at sylte, var jeg ikke sen til at sige ja, da Tine Kagedåse spurgte om jeg var interesseret. Jeg fik 2 KÆMPE asier på tilsammen knap 5 kilo, og så var det ellers bare lige at finde en opskrift. Der var så til gengæld en del forskellige at vælge imellem. De fleste med saltlage, nogle hvor man syltede asierne uden at skære dem i skiver først osv osv. Jeg valgte min egen model, da jeg havde en del lage til overs fra syltning af agurker. I stedet for saltlage valgte jeg bare at drysse de halve asier med rigeligt salt, og lade dem trække natten over. Dagen efter havde de smidt ½ liter væske fra sig!
Man kan selvfølgelig bruge et brev blandede syltekrydderier, men jeg bruger nu bare hvad jeg lige har af hele krydderier i skabet; her var det sennepsfrø, fennikelfrø, peberkorn, nelliker og allehånde. Desuden havde Malou og jeg lige været en tur på Lille Raneladegård, hvor jeg fik en ordentlig buket friske fennikelfrø med hjem (se hvad Malou fik ud af dem her), så de røg også i glassene med asier. Har du adgang til dildskærme er det også lækkert.
2 store asier (ca. 5 kg)
1 liter husholdningseddike (gerne klar økologisk)
2 spsk hele krydderier (sennepsfrø, peberkorn, nelliker osv)
3 fennikel- eller dildskærme
Skræl asierne og halver dem. Skær enderne af og fjern kernerne. Læg dem i et fad med høje kanter og drys med masser af salt. Stil fadet på køl i 12-24 timer. Skyl asierne og skær dem i skiver på tværs, ca ½ cm i bredden. Kom sukker, eddike og de hele krydderier i en stor gryde og giv det et opkog. Tilsæt de skiveskårne asier og kog op.
Tag straks asierne af varmen og hæld dem på skoldede glas. Kom en fennikelskærm i hvert glas og hæld den varme lage over. Sæt låg på glassene og vend dem en gang på hovedet; det hjælper til at skabe undertryk og holde asierne bakteriefri mens de opbevares. Stil glassene et mørkt sted og lad dem stå i mindst en uge, gerne op til en måned førend du spiser af dem.
Serveres til adskillige af vinterens retter, de passer til alt fra leverpostejmad til hakkebøf.
1. september 2013 kl. 16:06
Nammenam, jeg skal sylte mine asier i morgen. Fik du brugt alle dine fennikelfrø? Ellers kan jeg varmt anbefale saltet – det smager himmelsk 😛
1. september 2013 kl. 16:34
Har også lavet salt, er du tosset det lugter kraftigt 🙂
1. september 2013 kl. 16:42
Elsker asier – og selvfølgelig hjemmesyltede. Min mor sylter sine squash som asier, og det er et vældigt godt alternativ som også smager godt!
1. september 2013 kl. 16:43
Det er ikke altid nemt at få fat i asier, så tak for tippet 🙂
A + K = ♥ siger:
1. september 2013 kl. 19:00
Yum, hvor lækkert – er blevet fortalt, at der muligvis vanker hjemmesyltede asier fra min mors mosters have – glæder mig allerede!
6. september 2013 kl. 11:55
Altid godt at blive lovet syltede varer.
19. december 2013 kl. 13:41
Jeg mangler et par billeder af syltede asier til min webshop – må jeg låne dine fine billeder? Eventuelt bytte med nogle frø fra webshoppen: http://www.albinusfro.dk?
20. december 2013 kl. 11:12
Gerne. Har sendt dig en mail
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.